MAFUCHI NAVATU
Kuya kuLifuchi lyaHonduras
LIZU Honduras mulilimi lyaSpanish lyalumbununa “Kujiminyina.” Christopher Columbus azachishile lizu kana hakulumbununa meya amulifuchi kaneli mukalungalwiji waAtlantic. Vatu vamwe veji kwambanga ngwavo omu mukiko valukile lijina lifuchi lyaHonduras.
Vatu vamulifuchi lyaHonduras vamona kulyononona nakuzachila hamwe mutanga kupwa chachilemu. Chakutalilaho, valunga napwevo vakiko veji kukasanga vyuma vyakufwana nge—mwakuzachishila jimbongo jahazuvo chipwe jakufwetela vaka-shikola.
Vatu vamulifuchi lyaHonduras vavavulu vahanjika lilimi lyavaka-Europe nalilimi lyamulifuchi lyavo. Oloze vaka-lifuchi lyaHonduras vamwe hanga vakakachila kuchisemwa chavo chamulifuchi lyaHonduras. Kaha vaka-lifuchi lyaHonduras veka vakufwana nge vaGarituna vakakachila kuchisemwa chavo.
Vaka-muyachi waGarituna vafuma kuli vaka-Africa navaka-Carib India vaze vatwama haLitungu lyaSt. Vincent. Mumwaka kafwe 1797 vaka-muyachi waGarituna vejile havikuli vyaIslas de la Bahía (Bay Islands). Kaha kutwala muze vatungile kungenge yakalwiji Caribbean wamulifuchi lyaCentral America. Kaha kufumaho, vaka-muyachi waGarituna valimwangile kuvihanda vyeka vyalifuchi lyaCentral naNorth America.
Vaka-muyachi waGarituna veji kulivwisanga kuwaha kukina jingoma. Vatu kana muchisemwa chavo veji kuvwalanga vyakuvwala vyamwaza, kuta vishimo, navyakulya vyakufwana nge ereba (chindanda chalupa).
Mulifuchi lyaHonduras mwatwama vikungulwilo vyaVinjiho jaYehova kafwe 400. Muvikungulwilo veji kuzachisanga Spanish, English, Garifuna, Lilimi lyatuveveve lyaHonduras, Mandarin Chinese, naMiskito.
cjk_Latn cjk_Latn cjk_Latn cjk_Latn cjk_Latn cjk_Latn kmb_Latn cjk_Latn